Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10714

d) erre jogosított személytől megfelelő kiképzést kapott a repülőtér elrendezése, útvonalai, jelzései, jelölései, fényei, a légiforgalmi irányítás utasításai, jelzései, kifejezései és eljárásai vonatkozásában továbbá képes a repülőgépnek a repülőtér területén történő biztonságos mozgatásához szükséges üzemeltetési előírások betartására. 4.18 Tüzelőanyag-feltöltés utasokkal a fedélzeten 4.18.1 Ajánlás – A repülőgépen ne végezzenek tüzelőanyag feltöltést akkor, amikor az utasok beszállnak, kiszállnak vagy a repülőgép fedélzetén tartózkodnak, kivéve ha a légijármű parancsnok vagy más kiképzett személyzet áll készenlétben a repülőgép leggyorsabb és legcélszerűbb módszerekkel történő kiürítésének megkezdésére és a kiürítés irányítására. 4.18.2 Ajánlás – Az utasok beszállása, kiszállása vagy a repülőgép fedélzetén történő tartózkodása alatt végzett tüzelőanyag feltöltés alatt a repülőgép belső beszédüzemű összeköttetési berendezése vagy más alkalmas eszköz segítségével tartsanak fenn két-oldalú összeköttetést a tüzelőanyag feltöltést ellenőrző földi személyzet és a légijármű parancsnoka vagy a 4.18.1 pontban előírt más kiképzett személyzet között.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes